techiaith/cofnodycynulliad_en-cy huggingface dataset:
English: What we see is that there is a difference in terms of the way organisations subject to standards provide services and those working to Welsh language schemes. So, certainly, generally speaking, we see the quality and accessibility of Welsh language services being improved when organisations are under standards, as opposed to those organisations working to Welsh language schemes. So, not rolling out standards to other bodies, then, is certainly going to have an impact, and there are additional things that we can do under standards too, such as enforcement and so on, that we are unable to do with Welsh language schemes. So, that will be an impact, then, on Welsh speakers, possibly.
Welsh: Beth rydym ni'n ei weld ydy bod yna wahaniaeth o ran y ffordd mae cyrff sy'n gweithredu safonau yn darparu gwasanaethau a chyrff sy'n gweithredu cynlluniau iaith. Felly, yn sicr, yn gyffredinol, rydym ni'n gweld ansawdd a hygyrchedd gwasanaethau Cymraeg cyrff sydd o dan y safonau yn well na chyrff sydd o dan gynlluniau iaith. Felly, mae peidio ag ehangu, wedyn, safonau i gyrff eraill yn sicr yn mynd i gael effaith, ac mae yna bethau ychwanegol rydym ni'n gallu gwneud o dan y safonau hefyd, fel gorfodi ac ati, nad ydym ni'n gallu eu gwneud efo cynlluniau iaith. Felly, mi fydd hynny yn impact, wedyn, ar y siaradwyr Cymraeg, o bosibl.
English: There are still hundreds of organisations working to Welsh language schemes. If you consider Crown bodies, that is UK-wide bodies that do provide services in Wales, there are sectors such as housing associations, and smaller organisations such as town and community councils too. It's important to note, I think, that the work of agreeing language schemes with Crown bodies is ongoing in any case, because that wasn't within the scope of the Measure as drafted. So, we are working to the two systems, but we do also see a difference in provision under one as opposed to the other.
Welsh: Mae yna dal rai cannoedd o gyrff yn gweithredu cynlluniau iaith. Os ydych chi'n ystyried cyrff y Goron, hynny ydy cyrff Prydeinig sydd yn darparu gwasanaethau yng Nghymru, mae yna sectorau fel cymdeithasau tai, a hefyd cyrff llai, fel cynghorau tref a chymuned hefyd. Mae'n bwysig dweud, rydw i'n meddwl, fod y gwaith o osod cynlluniau iaith, cytuno cynlluniau iaith, efo cyrff y Goron yn parhau beth bynnag, achos nid oedd hynny o fewn sgôp y Mesur fel yr oedd o. Felly, rydym ni yn gweithredu'r ddwy drefn, ond rydym ni yn gweld gwahaniaeth hefyd rhwng darpariaeth o dan un a'r llall.
English: Well, there are organisations, such as the gas and electricity sectors, the bus and trains sectors and so on that were named in the Measure, where we have done some preparatory work with them, but clearly, as you've said, we are unable to impose standards specifically because of the absence of the regulations. And in those cases, there is no language scheme either, so any work that happens at the moment is on a voluntary level. We can advise them and encourage them, of course, but there is a difference where there is no kind of enforcement available to us. So, that is a situation - . I think we've made this point in the past, that we would want to see those organisations named in the Measure - for us to be able to set standards for them too.
Welsh: Wel, mae yna sefydliadau, fel y sectorau nwy a thrydan, y sector trenau a bysiau ac ati a gafodd eu henwi yn y Mesur, lle rydym ni wedi gwneud gwaith cychwynnol efo nhw, ond yn amlwg, fel rydych chi'n ei ddweud, nid ydym ni'n gallu gosod safonau arnyn nhw yn benodol eto oherwydd diffyg rheoliadau. Ac yn eu hachos nhw, nid oes yna ddim cynllun iaith chwaith, felly mae unrhyw waith sy'n digwydd ar hyn o bryd ar lefel wirfoddol. Rydym ni yn gallu eu cynghori nhw a'u hannog nhw, ond mae yna wahaniaeth, wedyn, lle nad oes yna unrhyw fath o orfodaeth. Felly, mae hynny'n sefyllfa - . Rydw i'n meddwl ein bod ni wedi datgan yn barod ein bod ni'n dymuno gweld y cyrff sydd wedi eu henwi yn y Mesur - ein bod ni'n gallu gosod y safonau arnyn nhw hefyd.
English: I should also draw attention, I think, to organisations that have been created since passing the legislation - national organisations such as Qualifications Wales, such as the Health Education and Improvement Wales body and others. There is a list of them. Some of them would wish to be named and to come under the standards regime, and for others it would facilitate their work from day to day. And I think that is frustrating for us - that those bodies, which are so important in the Welsh system, cannot come under the standards system easily.
Welsh: Fe ddylwn i hefyd, rydw i'n credu, dynnu sylw at sefydliadau sydd wedi cael eu creu oddi ar pasio'r ddeddfwriaeth - sefydliadau cenedlaethol fel Cymwysterau Cymru, fel y corff Addysg a Gwella Iechyd Cymru ac eraill. Mae yna restr ohonyn nhw. Buasai rhai ohonyn nhw'n dymuno cael eu henwi a dod o dan y gyfundrefn safonau, ac i eraill fe fuasai'n hwyluso eu gwaith nhw o ddydd i ddydd. Ac rydw i'n credu bod hynny yn rhwystredig i ni - nad yw'r cyrff yna, sydd mor bwysig yng nghyfundrefn Cymru, ac yn nhrefniadaeth Cymru, yn gallu dod o dan y gyfundrefn safonau yn rhwydd.
English: I mentioned in our session a fortnight ago those organisations. Now, truth be told, there is one that has been captured under the standards system through being named, which is Social Care Wales, a new body. That has happened very easily, and they've stepped in under existing regulations, and I do think that that's something for consideration. There are six sets of regulations that have been passed. I wonder whether those regulations already in existence could be used to draw in other institutions and organisations, through a naming process through regulations made in the Assembly. You wouldn't need to draft new sets of standards. Are there sets of standards already in place, which may be useful, already on the books, as it were?
Welsh: Soniais i yn y sesiwn bythefnos yn ôl am y sefydliadau yna. I ddweud y gwir, mae yna un sefydliad sydd wedi dod o dan y gyfundrefn safonau drwy gael ei enwi, sef Gofal Cymdeithasol Cymru, yn gorff newydd. Mae hynny wedi digwydd mor hwylus, ac maen nhw wedi camu i mewn o dan reoliadau a oedd yn bodoli yn barod. Ac rydw i yn credu bod hynny yn rhywbeth i'w ystyried. Mae yna chwech set o reoliadau wedi cael eu pasio. A oes modd defnyddio'r rheoliadau yna sy'n bodoli yn barod i ddwyn i mewn sefydliadau eraill, drwy broses o enwi drwy reoliadau ar lawr y Cynulliad? Dim angen drafftio setiau newydd o safonau - a oes yna setiau o safonau a fuasai yn ddefnyddiol ar y llyfrau yn barod?
English: Thank you very much. Good morning. You of course have a role of influencing policy and legislation on a national level. Could you provide us with an overview? There have been two priorities, I think, over the last period. How has it been going with that?
Welsh: Diolch yn fawr. Bore da. Rydych chi wrth gwrs efo rôl o ddylanwadu ar bolisi a deddfwriaeth cenedlaethol. A fedrwch chi roi jest rhyw fras olwg? Mae yna ddwy flaenoriaeth wedi bod gennych chi, rydw i'n credu, dros y cyfnod diwethaf. Sut mae hi wedi bod yn mynd efo hynny?
English: I'll come back to both of those issues, but before that, may I ask you - ? In the field of planning, I know that some work has been undertaken by the commissioner's office on assessments of the impact of developments in the planning field on the Welsh language. Do you think that you have more of a contribution to make in that area since the TAN 20 guidance, which does place that emphasis on language assessments? Should you be the statutory body to provide advice when language issues arise in planning applications, as NRW does with environmental issues?
Welsh: Dof i yn ôl at y ddau beth yna, ond, cyn hynny, a gaf i ofyn i chi - ? Y maes cynllunio - rydw i'n gwybod bod yna rywfaint o waith wedi cael ei wneud gan swyddfa'r comisiynydd ar asesiadau effaith datblygiadau yn y maes cynllunio ar yr iaith Gymraeg. A ydych chi'n meddwl bod gennych chi fwy o gyfraniad i'w wneud yn y maes yma ers dyfodiad canllaw TAN 20, sydd yn rhoi pwyslais ar greu asesiadau iaith? Ai chi ddylai fod y corff statudol i roi cyngor pan fo materion iaith yn codi yn sgil ceisiadau cynllunio, fel y mae Cyfoeth Naturiol Cymru yn ei wneud efo materion amgylcheddol?
English: Can I ask Dyfan to say a few words about what we have done, and then we'll respond to that question?
Welsh: A gaf i ofyn i Dyfan yn gyntaf dweud ychydig am beth rydym ni wedi ei wneud, ac wedyn fe wnawn ni ymateb i'r cwestiwn?
English: Okay, thank you. Leading up to the 2016 planning Act, we did a fair bit of work to see what Welsh planning authorities were doing in terms of language impact assessment. We carried out a piece of work just to see what the practice was, how many authorities were holding such assessments at all and how they were doing that, and that included looking at the language policies in development plans. So, we carried out a piece of work and then we fed our evidence into the scrutiny process on that legislation. As you know, there is a statutory basis to give due consideration to the Welsh language in that legislation, and that's the first time it's happened in planning. Since then, TAN 20 has been published. We responded to that consultation and expressed views on its content. One of the things that we are considering over the next few months is looking at how planning authorities have responded to that new TAN and what assessments are happening. So, it's a stage 2, if you like, of the work that we did two or three years ago. I don't know if you want me to continue on to the question of resources.
Welsh: Ocê, diolch. Yn arwain i fyny at y Ddeddf cynllunio yn 2016, fe wnaethom ni dipyn o waith yr adeg honno i weld beth oedd awdurdodau cynllunio Cymru yn ei wneud o ran asesu effaith ieithyddol. Felly, fe wnaethom ni ddarn o waith ymchwil jest i weld beth oedd yr arferion allan yna, faint o awdurdodau oedd yn cynnal asesiadau o gwbl, a sut roedden nhw'n eu gwneud nhw hefyd, gan gynnwys edrych ar y polisïau am iaith oedd mewn cynlluniau datblygu. Felly, fe wnaethom ni wneud darn o waith a bwydo tystiolaeth wedyn i mewn i'r broses craffu ar y ddeddf. Fel rydych chi'n gwybod, mae yna sail statudol i ystyried y Gymraeg o fewn y Ddeddf yna rŵan am y tro cyntaf yn y maes cynllunio. Rwy'n meddwl - . Ers hynny, mae TAN 20 wedi cael ei gyhoeddi hefyd. Fe wnaethom ni ymateb i'r ymgynghoriad yna a rhoi barn ynglŷn â'r cynnwys. Un o'r pethau rydym ni yn ystyried eu gwneud yn y misoedd nesaf ydy edrych i weld sut mae'r awdurdodau cynllunio wedi ymateb i'r TAN newydd a pha asesiadau sy'n digwydd - felly, rhyw fath o ran 2, mewn gwirionedd, o'r gwaith wnaethom ni ddwy neu dair blynedd yn ôl. Nid wyf yn gwybod os wyt ti eisiau i mi barhau o ran y cwestiwn adnoddau.
English: A question would arise in terms of resources if that happened, but of course the policy standards that have been imposed on local authorities and the national parks also mean that this is a consideration, because there is a need for them to undertake a language impact assessment for every policy decision. It is a discussion at the moment with the local authorities about how they create the language assessments and how they standardise them through the standards regime, which would have an impact on planning. So, the demand is increasing for a piece of work in that area.
Welsh: Mi fuasai yna gwestiwn yn codi o ran adnoddau pe bai hynny'n digwydd, ond wrth gwrs mae'r safonau polisi sydd wedi cael eu gosod ar awdurdodau lleol a'r parciau cenedlaethol hefyd yn golygu bod hwn yn ystyriaeth oherwydd bod angen iddyn nhw wneud asesiad iaith wrth wneud pob penderfyniad polisi. Mae yn drafodaeth ar hyn o bryd gyda'r awdurdodau lleol sut maen nhw'n creu'r asesiadau iaith yna a sut maen nhw'n safoni'r asesiadau iaith yna drwy'r gyfundrefn safonau hefyd, buasai yn cael effaith ar gynllunio. So, felly, mae'r galw yn cynyddu am ddarn o waith yn y maes yna.
English: One further comment I should make is that the comparison between ourselves and NRW isn't a fair one, in my view, in terms of all the work they do with environmental assessments and the resources attached to that. I do think we have a role, most certainly, but there is a discussion to be had as to what that should look like. In the meantime, we are considering what use local authorities are making of the legislation and the new provision.
Welsh: Rydw i'n meddwl un sylw pellach y dylwn i'n ei wneud ydy nad ydy'r gymhariaeth rhyngom ni â Cyfoeth Naturiol Cymru yn un teg iawn, nid wyf yn meddwl, o ran yr holl waith y maen nhw'n ei wneud efo asesiadau amgylcheddol a'r adnoddau sydd o amgylch hynny. Rydw i'n meddwl bod gennym ni rôl, yn sicr, ond mae yna drafodaeth i'w chael ynglŷn â beth yn union ydy hynny. Yn y cyfamser, mi ydym ni'n edrych i weld pa ddefnydd mae awdurdodau lleol yn ei wneud o'r Ddeddf a'r ddarpariaeth newydd yn honno.
English: Okay, thank you. Just turning suddenly to the two pieces of work that you've undertaken this year on childcare and early years, I remember seeing a very critical report mentioning that the childcare offer under consideration by the Government still doesn't place enough emphasis on the needs of the Welsh language. Has something happened with that?
Welsh: Ocê, diolch. Jest troi yn sydyn felly at y ddau ddarn o waith rydych chi wedi eu gwneud eleni ar ofal plant a blynyddoedd cynnar, rydw i'n cofio gweld adroddiad hynod feirniadol yn sôn nad yw'r cynnig gofal plant sydd o dan ystyriaeth gan y Llywodraeth o hyd yn rhoi digon o sylw i anghenion y Gymraeg. A oes yna rywbeth wedi digwydd efo hynny?
English: There have been discussions with the Minister responsible for that area. We have fed our evidence into the children's committee, and I understand that the childcare funding Bill is starting to take this into account. I would agree that we need to think very strategically in this area and this needs to be structured not at the periphery but into the heart of the offer from the very outset and that should be a central part of that offer.
Welsh: Mae yna drafodaethau wedi bod gyda'r Gweinidog sydd â chyfrifoldeb am hynny. Rŷm ni wedi bwydo ein tystiolaeth ni i mewn i'r pwyllgor plant, ac rydw i yn deall bod y Bil cyllido gofal plant yn dechrau cymryd hyn i ystyriaeth. Fe fuaswn i'n cytuno bod angen meddwl yn hollol strategol ac mae angen i hyn gael ei strwythuro nid ar yr ymylon ond yn y cynnig o'r cychwyn a bod hynny ym mola'r cynnig yna o'r cychwyn.
English: Then, just in terms of apprenticeships, very little progress has been made in this field.
Welsh: Wedyn, jest o ran y prentisiaethau, ychydig iawn o gynnydd sydd wedi digwydd yn fan hyn.
English: That is an area of concern to us. There is so much potential in apprenticeships to create a bilingual workforce in health, in care, in customer care, administration, and all of the hospitality and tourism activity we have in Wales too. So, there is an opportunity here to use formal education pre 16 and to feed it through into the workforce through apprenticeships and through FE. The figures are frighteningly poor in terms of numbers but also, more important than the numbers, the offer available to young people. Figures - 0.3 per cent of apprenticeship programmes have an element of teaching through the medium of Welsh. How can we support those people who have language skills unless they have at least some of that apprenticeship through the medium of Welsh? I would argue that there is an excellent opportunity. We are looking at the employability plan at the moment. We are looking at the role of the Coleg Cymraeg Cenedlaethol in terms of FE. We are looking at the post-16 package, and we need to do a number of things. We need data on those able to assess in these areas. It is so important with apprenticeships that you have assessors who have those vocational skills. You need that initial data. We need to know what employers need, what their requirements are. That data isn't available. And we need to look at who is going through and moving into apprenticeships and FE. So, we need data and we need a national strategy in this area. We will have missed a wonderful opportunity if that work doesn't happen as part of the planning in terms of employability.
Welsh: Mae hwnnw'n faes o gonsýrn i ni. Mae yna gymaint o botensial yn y maes prentisiaethau i greu gweithlu dwyieithog ym meysydd iechyd, gofal, gofal cwsmer, gweinyddu, a'r holl weithgaredd lletygarwch, twristiaeth ac yn y blaen sydd gyda ni yng Nghymru. Mae yna gyfle fan hyn i gymryd cynnyrch addysg ffurfiol cyn 16 a'i fwydo drwyddo yn bibell i'r gweithlu, trwy prentisiaethau, trwy addysg bellach. Mae'r ffigurau yn ddychrynllyd o wael o ran y niferoedd ond hefyd, yn bwysicach na'r niferoedd, y cynnig sydd yna i bobl ifanc. Ffigurau - 0.3 y cant o raglenni prentisiaeth sydd ag elfen dysgu drwy gyfrwng y Gymraeg. Sut rŷm ni'n mynd i gynnal y bobl ifanc yna sydd â sgiliau ieithyddol os nad ydyn nhw'n cael rhywfaint o ymwneud drwy gyfrwng y Gymraeg? Buaswn i'n dadlau bod yna gyfle gwych. Rŷm ni'n edrych ar y cynllun cyflogadwyedd ar hyn o bryd. Rŷm ni'n edrych ar rôl y Coleg Cymraeg Cenedlaethol o ran addysg bellach. Rŷm ni'n edrych ar y pecyn ôl 16, ac mae angen i ni wneud sawl peth. Mae angen i ni gael data ynglŷn â phobl sy'n gallu asesu yn y maes yma. Mae e mor bwysig gyda phrentisiaethau bod gyda chi aseswyr sydd â'r sgiliau galwedigaethol. Mae eisiau cael y data cychwynnol. Mae eisiau i ni wybod beth mae'r cyflogwyr ei angen, beth fydd eu hanghenion nhw. Nid yw'r data yna ar gael. Ac mae angen i ni edrych ar bwy sy'n mynd trwyddo i brentisiaethau ac addysg bellach. So, felly, mae angen data ac wedyn mae eisiau strategaeth genedlaethol yn y maes yma. Byddwn i wedi colli cyfle bendigedig os na ddigwyddiff y gwaith yna, fel rhan o'r cynllunio eto, o ran cyflogadwyedd.
English: Do you want to pick that up?
Welsh: A wyt ti eisiau pigo hynny lan?
English: One thing that has identified itself clearly and interestingly over the past year is that some of those businesses are telling us, 'If there was a quality mark attached to this scheme, we would be very interested in it.' So that's something that we're discussing internally at the moment - as to whether we can develop something that has some credibility, but also that a business can say, 'I have achieved this in terms of the Welsh language' and be recognised for that. So, we're looking at that as something that would be very attractive to businesses and to organisations not currently captured under standards.
Welsh: Un peth amlwg a diddorol sydd wedi amlygu ei hunan yn ystod y drafodaeth yn ystod y flwyddyn ddiwethaf yw bod rhai o'r busnesau yna yn dweud, 'Pe bai yna farc safon, neu farc ansawdd yn perthyn i'r cynllun yma, buasai gyda ni ddiddordeb mawr.' Ac felly mae hynny yn rhywbeth rŷm ni'n ei drafod yn fewnol ar hyn o bryd - a allwn ni ddatblygu rhywbeth sydd â rhywfaint o hygrededd iddo fe, ond hefyd bod busnes yn gallu dweud, 'Yr wyf wedi cyflawni hyn o ran y Gymraeg.' Felly, rŷm ni yn edrych ar hynny fel rhywbeth sydd yn ddeniadol iawn i fusnesau, mae'n amlwg, ac i sefydliadau sydd ddim o dan safonau.
English: We have done some initial work on it. I mentioned that we've just presented an estimate to the Minister and that's one of the specific programmes that we have identified in our funding request for next year - that we move from our initial work carried out with businesses to something that we could deliver within the year. We have done similar work with the third sector around the practical quality assurance system for small organisations - PQASSO. There is an element within PQASSO in Wales at the moment that does relate to the third sector's use of the Welsh language, and we've been able to tie it into that quality mark.
Welsh: Rŷm ni wedi gwneud gwaith cychwynnol. Mi wnes i sôn ein bod ni newydd gyflwyno amcangyfrif i'r Gweinidog ac mae hynny'n un o'r cynlluniau penodol rŷm ni wedi'u hadnabod yn y cais cyllido at y flwyddyn nesaf - ein bod ni yn symud o'r gwaith cychwynnol rŷm ni wedi'i wneud gyda busnesau i rywbeth y gallem ni ei gyflawni o fewn y flwyddyn. Rŷm ni wedi gwneud gwaith tebyg gyda'r trydydd sector o gwmpas y system sicrhau ansawdd ymarferol i fudiadau bach - PQASSO. Mae yna elfen o fewn PQASSO yng Nghymru ar hyn o bryd sydd yn ymwneud â defnydd y trydydd sector o'r iaith Gymraeg; rydym ni wedi gallu ei wau i mewn i'r marc ansawdd yna.
English: Again, I'm going to turn to Dyfan, but may I say that that is one of the pieces of work that I, three years ago, was agnostic about whether they were going to work or not? I have been surprised and stunned by the response to this, as somebody who isn't one for sports. I have been really surprised by this. Perhaps you could mention how this has happened.
Welsh: Eto, rydw i'n mynd i droi at Dyfan, ond a gaf i ddweud bod hwnnw'n un o'r darnau o waith lle roeddwn i, tair blynedd yn ôl, yn agnostic o ran a oedden nhw'n mynd i weithio? Rydw i wedi cael fy syfrdanu gan yr ymateb, fel rhywun sydd ddim yn berson chwaraeon. Rydw i'n wirioneddol wedi cael fy syfrdanu. Galli di sôn am sut mae wedi digwydd.
English: The roll-out that's happened has been amazing, because it's moved to hockey and Swim Wales and these associations are coming to us and saying, 'We want to take that module now and adapt it to our needs.' It's amazing.
Welsh: Mae'r rolio allan sydd wedi digwydd yn anhygoel, achos mae e wedi symud hefyd i hoci ac mae wedi symud i Nofio Cymru, â'r cymdeithasau yma'n dod atom ni a dweud, 'Iawn, rydym ni eisiau cymryd modiwl nawr a'i addasu fe i'n hanghenion ni.' Mae'n anhygoel.
English: Mick, before you move on, Siân's got a brief question.
Welsh: Mick, jest cyn i ti symud ymlaen, mae Siân eisiau gofyn cwestiwn.
English: Yes, I was just thinking, you didn't mention rugby there, which is a major sport in Wales. Are there any problems there?
Welsh: Ie, roeddwn i jest yn meddwl, wnaethoch chi ddim sôn am y rygbi fanna, sydd yn un o'r prif chwaraeon yng Nghymru. A oes yna broblemau?
English: No, not at all. We've had some constructive discussions with rugby too.
Welsh: Na, dim o gwbl. Rydym ni wedi cael trafodaethau adeiladol efo rygbi hefyd.